Page:Gospel of Saint John in West-Saxon.djvu/100

56 9. Ic eom geat; swā hwylc swā þurh mē gǣð byð hāl, and gǣð in and ūt, and fint lǣse.

10. Þēof ne cymð būton þæt hē stele, and slēa, and fordō; ic com tō þām þæt hig habbon līf, and habbon genōh.

Ðys [godspel] aceal on sunnandag, fēowertȳne nyht uppan ēastron.

11. Ic eom gōd hyrde; gōd hyrde sylþ his līf for his scēapon.

12. Sē hȳra, sē þe nis hyrde, and sē þe nāh þā scēap, þonne hē þone wulf gesyhþ, þonne flȳhþ hē and forlǣt þā scēap, and sē wulf nimð and tōdrīfð ðā scēap.

13. Sē hȳra flȳhþ for þām þe hē bið āhȳrod, and him ne gebyrað tō þām scēapum.

14. Ic eom gōd hyrde; and ic gecnāwe mīne scēap, and hig gecnāwað mē,

15. swā mīn Fæder can mē, [and] ic can mīnne Fæder; [and ic sylle mīn āgen līf for mīnum scēapum.]

16. And ic hæbbe ōðre scēap, þā ne synt of ðisse heorde; and hit gebyrað þæt ic lǣde þā, and hig gehȳrað mīne stefne; and hyt byþ ān heord, and ān hyrde.